A part de cheosinonimos, mos trobamos parolas comuns en os dos stándards pero con significaus diferents. Como en totz os luengaches colonizals l'anglés americán ha conservau arcaísmos perdius en o stándard britanico. Antiparte l'anglés americán ha serviu de vehiclo de transmisión de parolas ampradas de luengas amerindianas y de pueblos colonizadors no angleses como resultau d'elementos que no existiban en Gran Bretanya. Manimenos, bi ha pocas parolas traitas por os inmigrants europeus d'o sieglo XIX, car os inmigrants querioron integrar-se socialment o mes pronto posible y preboron de transmitir a lurs fillos un anglés correcto.